cyanic-selkie/wikianc huggingface dataset:
ওরান
নামকরণ
ওয়াহরান(ওরানের আরবি প্রতিশব্দ) শব্দটি আরবি ওয়াহর থেকে এসেছে যার অর্থ সিংহ। স্থানীয় উপকথায় প্রচলিত আছে, ৯৭০ খ্রিস্টাব্দ পর্যন্ত লোকালয়ে সিংহ দেখা গেছে৷ সর্বশেষ সিংহ দুটি ওরানের নিকটবর্তী পাহাড়ে শিকার করা হয়, পরবর্তীতে যার নাম হয় "সিংহ পাহাড়" (লা মন্টাগনে দেস লায়ন্স)। ওরানের সিটি হলের সামনে দুটি বিশাল সিংহমূর্তি দেখা যায় যা শহরকে প্রতিনিধিত্ব করে।
সংক্ষিপ্ত ইতিহাস
রোমান সাম্রাজ্যের সময়, ইউনিকা কলোনিয়া নামে একটি ছোট বসতি বর্তমান ওরান অঞ্চলে বিদ্যমান ছিল, কিন্তু মাগরেবের আরব বিজয়ের পরে এটি অদৃশ্য হয়ে যায়।
বর্তমান ওরান মুর আন্দালুস ব্যবসায়ীদের দ্বারা ৯০৩ সালে স্থাপিত হয়। ১৫০৯ সালে কার্ডিনাল সিসনেরোসের অধীনে ক্যাসলিয়ানদের দ্বারা এটি দখল করা হয় এবং ১৭০৮ সালে অটোমানরা শহর জয় করার আগ পর্যন্ত পর্যন্ত এখানে স্পেনের সার্বভৌমত্ব বজায় থাকে। স্পেন ১৭৩২ সালে শহরটি পুনরায় দখল করে নেয়। কিন্তু একটি বাণিজ্য-কেন্দ্র হিসেবে এর মূল্য ব্যাপকভাবে হ্রাস পাওয়ায় স্পেনের রাজা চতুর্থ চার্লস ১৭৯২ সালে তুর্কিদের কাছে শহরটি বিক্রি করে দেন। উসমানীয় শাসন ১৮৩১ সাল পর্যন্ত স্থায়ী হয় এবং এরপর শহরটি ফরাসিদের অধীনে চলে যায়।
ঊনবিংশ ও বিংশ শতাব্দীতে ফরাসী শাসনামলে ওরান একই নামের (৯২ নম্বর) একটি ডিপার্টমেন্ট এর রাজধানী ছিল। ১৯৪০ সালের জুলাই মাসে ফরাসিরা যখন আত্মসমর্পণের জন্য আল্টিমেটাম প্রত্যাখ্যান করে, ব্রিটিশ নৌবাহিনী বন্দরের ফরাসি যুদ্ধজাহাজে শেল বর্ষণ করে; নৌবহরটি যাতে জার্মানদের হাতে না পড়ে তা নিশ্চিত করার জন্য এই পদক্ষেপ নেওয়া হয়েছিল। কারণ নাৎসিরা ফ্রান্সকে পরাজিত করে প্যারিস দখল করেছিল। এই পদক্ষেপটির ফলে ব্রিটেনের প্রতি ভিচি শাসনের ঘৃণা বেড়ে যায় কিন্তু বিশ্বদরবারে এটা প্রমাণিত হয় যে ব্রিটিশরা নাৎসি জার্মান এবং তার মিত্রদের বিরুদ্ধে একাই লড়াই করবে। ভিচি সরকার দ্বিতীয় বিশ্বযুদ্ধের সময় ওরানকে ধরে রেখেছিল, যতক্ষণ না ১৯৪২ সালের শেষের দিকে অপারেশন টর্চের সময় মিত্ররা তার দখল নেয়।
আলজেরিয়ার যুদ্ধের আগে, ১৯৫৪-১৯৬২ সালে, উত্তর আফ্রিকার যে কোনও শহরের মধ্যে ওরানে ইউরোপীয়দের অনুপাত ছিল সর্বোচ্চ। ১৯৬২ সালের জুলাই মাসে যুদ্ধবিরতি এবং ফ্রান্সের সাথে চুক্তির পরে, এফএলএন ওরানে প্রবেশ করে এবং একজন ইউরোপীয় দ্বারা গুলিবিদ্ধ হয়। এই হামলার প্রতিক্রিয়ায় একটি জনতা পাইড-নয়ের লোকালয়ে হামলা চালায় এবং ওরানের হাজার হাজার ইউরোপীয়কে হত্যা করে; ৪৫৩ জন "নিখোঁজ হয়েছে" বলে জানা যায়। এর ফলে ইউরোপীয়দের এক বিশাল অংশ ফ্রান্সে প্রস্থান করে, যা ইতোমধ্যে ধীরে ধীরে চলছিলো। যুদ্ধ শেষ হওয়ার অল্প সময়ের মধ্যেই ওরানে বসবাসকারী অধিকাংশ ইউরোপীয় ও আলজেরীয় ইহুদিরা ফ্রান্সে পালিয়ে যায় এবং তিন মাসেরও কম সময়ের মধ্যে ওরান তার জনসংখ্যার প্রায় অর্ধেক হারায়। এই জনসংখ্যার হ্রাস ইহুদিদের অনুরূপ, কারণ আলজেরিয়ার স্বাধীনতা যুদ্ধে ফ্রান্সের সমর্থনের পর অনেকে পালিয়ে যায়। যুদ্ধের অগ্রগতির সাথে সাথে, আলজেরিয়ার স্বাধীনতা সমর্থকরা ফ্রান্সের পক্ষাবলম্বনকারীদের হুমকি দেয়, ফলে তারা পালিয়ে যায়।
জলবায়ু
ওরানের জলবায়ু আধা-শুষ্ক ধরনের (কৌপেন জলবায়ু শ্রেণিবিন্যাস অনুযায়ী বিএসকে/বিএসএইচ)। এখানে বার্ষিক বৃষ্টিপাতের পরিমাণ যার অধিকাংশই ঘটে নভেম্বর থেকে মে এর মধ্যে। গ্রীষ্ম হচ্ছে বছরের উষ্ণতম সময় এবং বছরের উষ্ণতম মাসে (আগস্ট) সর্বোচ্চ তাপমাত্রা ৩২ ডিগ্রি সেলসিয়াস পর্যন্ত হয়ে থাকে। শীতকাল বছরের শীতলতম সময় এবং বছরের শীতলতম মাসের (জানুয়ারি) সর্বোচ্চ তাপমাত্রা প্রায় ১৭ ডিগ্রি সেলসিয়াস।
ভূমিকম্প
যেহেতু ওরান উত্তর আলজেরিয়ায় অবস্থিত, এখানে ভূমিকম্পের ঝুঁকি বিদ্যমান। ১৭৯০ খ্রিস্টাব্দে সংঘটিত সর্বশেষ ভূমিকম্পে প্রায় ৩,০০০ লোক মৃত্যুবরণ করে। শহরের অসংখ্য পুরোনো দালানকোঠার ভূমিকম্প সহনশীলতা বাড়ানো হচ্ছে এবং নতুন অবকাঠামোসমূহ ভূমিকম্প সহনশীল করে নির্মাণ করা হচ্ছে।
পৌরসভাসমূহ
২০১৯ সাল থেকে ওরানে ১৮টি পৌরসভা(ফরাসি: communal délégations) ও ৮৩টি কোয়ার্টার রয়েছে।
সংস্কৃতি
রাই(Raï; আরবিতে "মতামত") নামক লোকসংগীতের উৎপত্তি ওরানে। আরব ও ইউরোপীয় প্রভাবে ১৯৩০ এর দশকে এ ধারার সৃষ্টি হয়। পরিবেশনকালে নারীদের মুখ্য ভূমিকা এবং ভালোবাসা ও মদ্য বিষয়ে ভোগবাদী গানের কথা থাকায় এ ধরনের সংগীত ঘিরে বিতর্ক অব্যাহত থাকে। ফলে এক্ষেত্রে কঠোর সরকারি নিয়ন্ত্রণের সূত্রপাত ঘটে যা পরবর্তীতে গ্রেফতার, জখম ও গুপ্তহত্যার দিকে প্রসারিত হয়। চেব হাসনি, খালেদ ও রাচিদ তাহাসহ অসংখ্য রাই সংগীতশিল্পীর উৎপত্তি ওরানে। বেহালাবাদক আকিম এল সিকামেয়াও ওরানে জন্মগ্রহণ করেন।
রন্ধনশিল্প
ঐতিহ্যবাহী আলজেরীয় লেবুর সরবত ক্রেপন ওরানে উৎপত্তিলাভ করেছে।
অর্থনীতি ও অবকাঠামো
ওরান বৃহত্তর এলাকার জন্য একটি প্রধান বাণিজ্য কেন্দ্র হয়ে উঠেছে। আরজিউ হচ্ছে অঞ্চলটির তেল/গ্যাস বন্দর এবং সোনাত্রাচ দেশের বৃহত্তম তেল ও গ্যাস কোম্পানি। সোনেলগাজ এখানে একটি নতুন কংগ্রেস কেন্দ্র স্থাপন করেছে এবং ২০১০ সালে অনুষ্ঠিত তরলীকৃত প্রাকৃতিক গ্যাসের উপর ১৬তম আন্তর্জাতিক সম্মেলন ও প্রদর্শনী ওরানে অনুষ্ঠিত হয়, যা সারা বিশ্ব থেকে প্রায় ৩ হাজার দর্শক ও প্রধান প্রধান সংস্থাগুলোকে আকৃষ্ট করতে সক্ষম হয়। সকল দর্শনার্থীদের থাকার সুবিধার্থে বর্তমানে নতুন নতুন হোটেল নির্মাণাধীন রয়েছে এবং ভবিষ্যতে ভাসমান হোটেলও ব্যবহৃত হবে। নগরায়ণ বৃদ্ধির সাথে সাথে ওরানে পানির গুণগত মান ও ব্যবস্থাপনা ক্ষতিগ্রস্থ হচ্ছে; পানির গুণগত মানের এই পরিবর্তন সামুদ্রিক জীবন এবং পর্যটন চালিত এই শহরের সৈকতের অবস্থাকে প্রভাবিত করছে।
পর্যটন
বিলাসবহুল থেকে শুরু করে মৌলিক; ওরানে সবধরনের অসংখ্য হোটেল রয়েছে। এছাড়া আলজেরীয় বিশেষ খাবার ও অন্যান্য খাবারের জন্য রয়েছে অসংখ্য রেস্তোরাঁ। এছাড়া পর্যটকরা খুঁজে পাবেন বিভিন্ন ধরনের সিনেমা হল, আর্ট সেন্টার, আঞ্চলিক থিয়েটার, একটি ওপেন-এয়ার থিয়েটার, যাদুঘর, ওরানের ঐতিহাসিক শহর কেন্দ্র, সিদি এল হুয়ারি জেলা, পৌর উদ্যান, কারিগরি পণ্যসমৃদ্ধ মদিনা দিয়েদিদা, ক্যাথেড্রাল, দিয়েবেল মুরদিয়াদিয়ো এবং নিকটবর্তী সমুদ্রতীরস্থ রিসোর্ট। আহমেদ বেন বেলা বিমানবন্দর শহরের কেন্দ্র থেকে দূরে অবস্থিত। এছাড়া জাতীয় কোম্পানি অ্যালগরি ফেরিস ব্যবহার করে মার্সেই, সেটে, আলিকান্তে কিংবা আলমেরিয়া বন্দর থেকেও ওরানে পৌঁছানো যায়। দ্য গ্রেট মস্কও পর্যটকদের জন্য আরেক আকর্ষণ। ১৭৯৬ সালে ওরানে স্পেনীয় শাসনের অবসান উদযাপন করার জন্য এটি প্রতিষ্ঠিত করা হয়েছিলো।
সহযোগী শহর
এছাড়াও, ওরানের সাথে ১টি নগরীর অংশীদারিত্ব ও সহযোগিতার সম্পর্ক রয়েছে:
একজন হিমু কয়েকটি ঝিঁ ঝিঁ পোকা
নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম।  হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে একজন হিমু কয়েকটি ঝিঁ ঝিঁ পোকা ৯ম।
একজন হিমু কয়েকটি ঝিঁ ঝিঁ পোকা বইটি ১৯৯৯ সালের মে মাসে প্রথম প্রকাশিত হয়। পার্ল পাবলিকেশন্স থেকে বইটি বের হয়।
আন্নাবা
আন্নাবা (عنّابة, lit "Place of the Jujubes"; Aânavaen),, প্রাক্তন বোন (Bône) উত্তর পূর্ব আলজেরিয়ার একটি শহর এবং আন্নাবা প্রদেশের রাজধানী। এটি ভূমধ্যসাগরের উপকূলে সেবুজ নদীর মোহনায় অবস্থিত একটি বন্দর শহর। আনাবা আলজেরিয়ার তৃতীয় বৃহত্তম শহর। এটি আলজেরিয়ার নেতৃস্থানীয় শিল্প কেন্দ্র। আন্নাবাতে সরু সরু গলি ও বাজারে পূর্ণ পুরাতন শহরের পাশাপাশি আধুনিক ফরাসি ধাঁচে নির্মিত ভবন দেখতে পাওয়া যায়। দ্বিতীয় বিশ্বযুদ্ধের পর সরকারের উৎসাহে এখানে কলকারখানার প্রসার ঘটেছে। এদের মধ্যে আছে অ্যালুমিনিয়াম ও রাসায়নিক শিল্প, এবং মোটরযান ও রেল মেরামতি শিল্প। আন্নাবা শহর পূর্ব আলজেরিয়ার প্রধান সমুদ্র বন্দর ও পোতাশ্রয়। এটি ভূমধ্যসাগরের প্রধান খনিজ রপ্তানিকারী শহর। এখান থেকে রপ্তানিকৃত খনিজের মধ্যে আছে লোহা, ফসফেট এবং দস্তা। এছাড়াও শহরের প্রান্তের এদু মালভূমির বনাঞ্চল থেকে প্রাপ্ত কর্ক, এবং বিভিন্ন খাদ্যশস্য, পশম ও চামড়াও রপ্তানি করা হয়। আন্নাবা রেলপথের মাধ্যমে আলজিয়ার্স, কন্সটান্টিন ও বিস্‌ক্রার সাথে এবং তিউনিসিয়া ও মরক্কোর প্রধান প্রধান শহরের সাথে যুক্ত। আন্নাবা শহর এখন যেখানে অবস্থিত, সেখানে এককালে প্রাচীন হিপ্পো রেগিউস শহরটির বন্দর আফ্রোদিসিয়ুম অবস্থিত ছিল। এখনও এখানে আফ্রোদিসিয়ুমের ধ্বংসাবশেষ দেখতে পাওয়া যায়। শহরটি নুমিদীয় রাজাদের পছন্দের আবাস ছিল। পরবর্তীতে যখন সাধু অগাস্টিন এখানকার বিশপ হন ও পরবর্তীকালে এখানেই ৪৩০ খ্রিষ্টাব্দে মারা যান, তখন শহরটি খ্রিস্টধর্মের একটি প্রাথমিক কেন্দ্র ছিল। ফরাসিরা ১৮৩২ সালে শহরটির নিয়ন্ত্রণ নেয়। দ্বিতীয় বিশ্বযুদ্ধের সময় মিত্রশক্তি আন্নাবা দখল করে ও এটিকে একটি ঘাঁটি হিসেবে ব্যবহার করে।
বেবী হালদার
বেবী হালদার (জন্ম- ১৯ জুন ১৯৭৩) একজন ভারতীয় গৃহকর্মী ও লেখিকা। ২০০২ সালে হিন্দি ভাষায় প্রকাশিত তার আত্মজীবনী আলো আঁধারি-তে উনি তার কষ্ট করে বড় হয়ে ওঠা ও গৃহকর্মী হিসেবে কাটানো দিনগুলি নিয়ে লেখেন। বইটি ১৩টি আন্তর্জাতিক ভাষা সহ মোট ২১টি ভাষায় এখনো পর্যন্ত অনূদিত হয়েছে।
প্রথম জীবন ও বিবাহ
বেবী হালদার কাশ্মীরে জন্মগ্রহণ করেন। চার বছর বয়সে মুর্শিদাবাদ-এ থাকাকালীন ওনার বাবার মদ্যপানের স্বভাবের জন্য ওনার মা ওদের ছেড়ে চলে যান। অত্যাচারী বাবা ও সৎ মায়ের কাছে উনি বড় হন। কাশ্মীর থেকে মুর্শিদাবাদ হয়ে শেষ পর্যন্ত ওনারা পশ্চিমবঙ্গের দুর্গাপুরে থাকতে শুরু করেন। এখানেই বেবী হালদারের বড় হয়ে ওঠা। ষষ্ঠ শ্রেণী অবধি অনিয়মিত স্কুল করবার পরে ১২ বছর বয়সে তার বিয়ে দিয়ে দেওয়া হয়। ওনার স্বামী ওনার থেকে ১৪ বছরের বড় ছিলেন ও সজ্জাশিল্পীর কাজ করতেন। ১৩ বছর বয়সে উনি প্রথম সন্তানের জন্ম দেন ও তার পরে পরেই আরো দুটির। এর সাথেই উনি গৃহকর্মী হিসেবে কাজ শুরু করেন। অবশেষে বহু বছরের পারিবারিক অত্যাচারের পর, ১৯৯৯ সালে ২৫ বছর বয়সে উনি ছেলে সুবোধ ও তাপস এবং মেয়ে পিয়াকে নিয়ে, স্বামীকে ছেড়ে ট্রেনে করে দিল্লীতে পালিয়ে যান। ছেলেমেয়েদের বড় করতে ও পড়াশুনা শেখাতে নতুন দিল্লীতে গৃহকর্মীর কাজ করতে থাকেন বেবি হালদার। অবশেষে আসেন গুরুগাঁও তে অবসরপ্রাপ্ত অশীতিপর ভূবিজ্ঞানের অধ্যাপক প্রবোধকুমার শ্রীবাস্তবের বাসায়, যিনি সম্পর্কে প্রখ্যাত হিন্দি সাহিত্যিক মুন্সি প্রেমচাঁদের পৌত্র। তিনিই প্রথম বেবীর মধ্যে পড়াশোনার আগ্রহ লক্ষ্য করেন। তাকে পড়ান - তসলিমার লেখা "আমার মেয়েবেলা"। বেবিও 'তাতুস'-এর (তাতুস এর অর্থ বাবা, বেবী আশ্রয়দাতা প্রবোধকুমার শ্রীবাস্তবকে এই নামে ডাকতেন) অনুপ্রেরণায় লিখতে থাকেন নিজের কথা বাংলায় তাতুসের দেওয়া ডায়েরি আর কলমে। তার লেখা পড়ে কেঁদে ফেলেছিলেন প্রবোধকুমার। সাহিত্য-অনুরাগীদের দেখালেন এবং শেষে শ্রীবাস্তব যোগাযোগ করেন পেঙ্গুইন প্রকাশনা সংস্থার সহযোগী জুবান বুকসের কর্ণধার ঊর্বশী বুটালিয়ার সঙ্গে। এঁদের দুজনের উৎসাহে ২০০২ খ্রিস্টাব্দে প্রকাশিত হয় বেবীর বাংলায় লেখা "আলো আঁধারি"-এর হিন্দি অনুবাদ (অধ্যাপক প্রবোধকুমার শ্রীবাস্তবকৃত)। প্রকাশের সঙ্গে সঙ্গেই বেস্টসেলারে তালিকায় চলে আসে বইটি। ২০০৪ খ্রিস্টাব্দে মূল বাংলায় লেখা বইটি প্রকাশ করে কলকাতার রোশনাই প্রকাশনী এবং এটি ওই বৎসরের কলকাতা বইমেলায় তসলিমা নাসরিন প্রকাশ করেন। ২০০৬ ‌খ্রিস্টাব্দে ইংরাজীতে অনুবাদ করেন ঊর্বশী বুটালিয়া স্বয়ং এবং নাম দেন - "A Life Less Ordinary: A Memoir". এপর্যন্ত একুশটি আঞ্চলিক এবং তেরোটি বিদেশি ভাষায় অনূদিত হয়েছে বইটি। সাহিত্য অনুরাগীদের অনেকেই বেবী হালদারের এই লেখাটিকে আনা ফ্রাঙ্কের ডায়েরি সঙ্গে তুলনা করেন। আলো-আঁধারি প্রকাশের পর বেবী দেশে ও বিদেশ থেকে বহু আমন্ত্রণ পেয়েছেন, নিজের বক্তব্য রেখেছেন। সম্মানিত হয়েছেন হংকং এর সাহিত্য উৎসবে, প্যারিসের বইমেলায়। তাকে নিয়ে দুটি তথ্যচিত্রও নির্মিত হয়েছে।
মোনা সিং
মোনা সিং (জন্মঃ ৮ই অক্টোবর, ১৯৮১ সাল) হলেন একজন ভারতীয় মডেল ও অভিনেত্রী। তাকে জেসি জেইসি কৈ নেহি ধারাবাহিক নাটকের প্রধান চরিত্র জেসি (জেস্মিত ওয়ালিয়া), ক্যা হুয়া তেরা ভাদা’র মোনা প্রদীপ সিং, ঝালাক দিখ্‌লা যা’র বিজয়ী এবং ভারতীয় থ্রি ইডিয়টস ছবির মোনা শাহাস্ত্রবুদ্ধে চরিত্রের জন্যও বেশি জানা যায়। বালাজী টেলিফিল্মস্‌-এর দুটি শো ক্যা হুয়া তেরা ভাদা ও পেয়ার কো হো জানে দো’র মধ্যেও তিনি কেন্দ্রীয় চরিত্রে অভিনয় করেন।
কর্মজীবন
মোনা সিং জেসি জেইসি কৈ নেহি জনপ্রিয় টেলিভিশন ধারাবাহিকের প্রধান চরিত্র জেসি হিসেবে অভিনয় করেন। ২০০৬ সালে, কালারস্‌-এর একটি শো ঝালাক দিখ্‌লা জার বিজয়ী হন। ভবিষ্যতে ছবিতে কাজ করার জন্য ঘোষণা করেন, যাদের মধ্যে একজন হলো বব্বি পুশকর্ণ। ২০০৭ সালের মার্চে তিনি সনি এন্টারটেইনমেন্ট টেলিভিশন চ্যানেলটির সাথে একটি ১৩ মাসের জন্য বাণিজ্যিক মুখপাত্র হিসেবে চুক্তিবদ্ধ হন। ২০০৬ সালের জুন মাসে তিনি গান প্রদর্শনের জন্য বিশ্ব ভ্রমণে বের হতে আশা করেছিলেন, যাতে তাঁর সঙ্গে থাকবেন অন্যান্য অভিনেতা-অভিনেত্রীবৃন্দ। তাঁর পরবর্তী টিভি শো ছিল এক্সট্রিম মেকওভার। সনি টেলিভিশনের ঝালাক দিখ্‌লা জা ৪ এবং সেট মেক্স চ্যানেলের এক্সট্রা শটস্‌ শো দুটির উপস্থাপনা করেন। তিনি বিভিন্ন বাণিজ্যিক মুখপাত্র হিসেবেও দায়িত্ব পালন করেন। ২০১১ সালের সনি এন্টারটেইনমেন্ট টেলিভিশনের একটি শো এন্টারটেইনমেন্ট কে লিয়ে কুছ্‌ ভি করেগাতেও উপস্থাপনা করেছিলেন। তিনি বালাজী টেলিফিল্মস্‌-এর দুটি শো ক্যা হুয়া তেরা ভাদা ও পেয়ার কো হো জানে দো’র মধ্যেও মহিলা কেন্দ্রীয় চরিত্র হিসেবে অভিনয় করেছিলেন।
হিমাচলি টুপি
হিমাচলি টুপি (Himachali cap) হল হিমাচল প্রদেশের সংস্কৃতির সাথে সম্পর্কিত স্বাতন্ত্র্যমণ্ডিত একপ্রকার টুপি যা মূলত পাহাড়ি অঞ্চলের বাসিন্দাদের ঐতিহ্যবাহী ও পরম্পরাগত পোশাক-পরিচ্ছদের একটি অংশ। এটিকে পাহাড়ি টুপি বলেও ডাকা হয়। দৈনন্দিন পরিধানের পাশাপাশি সাধারণত স্থানীয় অনুষ্ঠান, বিবাহ, উৎসব-পার্বন ইত্যাদিতেও এটি পরিধান করা হয়।
ইতিহাস
হিমাচলি টুপি ঐতিহাসিকভাবে কিন্নরের সাথে সম্পর্কিত ছিল এবং রাজকীয় বুশাহর ও কুলু রাজ্য হয়ে সবশেষে হিমাচল প্রদেশের অন্যান্য অংশে পৌঁছেছিল।
সামগ্রী ও আকৃতি
হিমাচলি টুপি হিমাচল প্রদেশের অন্যতম জনপ্রিয় শিল্পকলা যা সাধারণত উল দিয়ে নির্মিত হয়। আকৃতির দিক দিয়ে এটি সাধারণত গোলাকার বা নৌকো আকৃতির হয়ে থাকে।
প্রকারভেদ
অঞ্চলভেদে হিমাচলি টুপির অনন্য রং ও শৈলী পৃথক পৃথক হয়। হিমাচলি টুপিকে মূল চারটি ভাগে বিভক্ত করা হয়েছে। ভাগ চারটি হচ্ছে- বুশাহর অঞ্চলে প্রচলিত বুশাহরি টুপি, কিন্নৌর অঞ্চলে প্রচলিত কিন্নৌরি টুপি কুলু জেলায় প্রচলিত কুলুবি টুপি এবং লাহৌল অঞ্চলে প্রচলিত লাহৌলি টুপি ।
পরম্পরাগত পরিধান
হিমাচলি টুপি হিমাচলের দৈনিক পরিধানের একটি অংশ। সচরাচর এটি স্থানীয় উৎসব, ধর্মীয় অনুষ্ঠান ও বিবাহ-শাদির সময়ে পরা হয়। কাংরা ও হামিরপুরের মতো প্রায় সকল পাহাড়ি অঞ্চলের পুরুষরা কুর্তা, পায়জামা ও টুপি পরে এবং মহিলারা কামিজ ও ওড়নার সাথে চুড়িদার পায়জামা বা সালোয়ার পরিধান করে। হিমাচলি টুপি হিমাচলের সাংস্কৃতিক পরিচয়ের প্রতিনিধিত্ব করে। হিমাচলের মানুষেরা এটি নিয়ে গৌরব অনুভব করে। এটি অনকেটা পঞ্জাবি শিখদের পাগড়ির সমপর্যায়ের পরিচ্ছদ।
তথ্যসূত্র
Himachali Topi, Himachal Cap, Pahadi Topi Himachal Wale - Guide of Himachal Pradesh
ক্ষমা (গুণ)
ক্ষমা (সংস্কৃত: क्षमा, ) সংস্কৃত শব্দ যা ধৈর্যের কাজ, সময়ের মুক্তি এবং এখনকার কার্যকারিতা সম্পর্কিত। ম্যাকডোনেল এটিকে "ধৈর্য, ​​সহনশীলতা, ভোগ" হিসেবে সংজ্ঞায়িত করেছেন। ক্ষমা, মনস্তাত্ত্বিক অর্থে, ইচ্ছাকৃত ও স্বেচ্ছাসেবী প্রক্রিয়া যার দ্বারা যে কেউ প্রাথমিকভাবে ভুক্তভোগী বোধ করতে পারে, প্রদত্ত অপরাধ সম্পর্কে অনুভূতি ও দৃষ্টিভঙ্গির পরিবর্তনের মধ্য দিয়ে যায়, এবং বিরক্তি ও প্রতিহিংসা মতো নেতিবাচক আবেগকে জয় করে।
ভারতীয় দর্শনে, ক্ষমা দশটি যম বা সংযমের মধ্যে একটি, যেটি শাণ্ডিল্য উপনিষদ, বরাহ উপনিষদ ও হঠযোগ প্রদীপিকা সহ অসংখ্য শাস্ত্রে সংজ্ঞায়িত।
হিন্দুধর্ম
বৈদিক সাহিত্যে এবং হিন্দু ধর্মের মহাকাব্যে, ক্ষমা বা ক্ষ্যমা এবং এর একীকরণের উপর ভিত্তি করে ক্ষমা ধারণা বর্ণনা করে। ক্ষমা শব্দটি প্রায়ই সংস্কৃত গ্রন্থে কৃপা (কোমলতা), দয়া ও করুণা এর সাথে মিলিত হয়। ঋগ্বেদে, দেবতা বরুণকে উৎসর্গ করা শ্লোকে ক্ষমা নিয়ে আলোচনা করা হয়েছে, যে ভুল করেছে এবং অন্যায় করেছে তার প্রসঙ্গ উভয়ই। ক্ষমা হিন্দু ধর্মে ছয়টি প্রধান গুণের মধ্যে একটি হিসাবে বিবেচিত হয়।
হিন্দু ধর্মে ক্ষমা করার ধর্মতাত্ত্বিক ভিত্তি হল যে যে ব্যক্তি ক্ষমা করে না সে ভুলের স্মৃতি, নেতিবাচক অনুভূতি, রাগ এবং অমীমাংসিত আবেগের থলে বহন করে যা তাদের বর্তমান এবং ভবিষ্যতকে প্রভাবিত করে। হিন্দু ধর্মে, কেবল অন্যকে ক্ষমা করা উচিত নয়, যদি অন্য কারও প্রতি অন্যায় করা হয় তবে তাকেও ক্ষমা চাইতে হবে। ক্ষমা চাওয়া হয় ব্যক্তির প্রতি, পাশাপাশি সমাজের কাছ থেকে, দাতব্য কাজ, শুদ্ধি, উপবাস, আচার ও ধ্যানমূলক আত্মদর্শন দ্বারা।
ক্ষমা ধারণাটি হিন্দু ধর্মে নারী ও পুরুষালি রূপে অলঙ্কারপূর্ণভাবে বিপরীত করে আরও পরিমার্জিত করা হয়েছে। মেয়েলি আকারে, ক্ষমা করার একটি রূপ লক্ষ্মীর মাধ্যমে ব্যাখ্যা করা হয় (ভারতের কিছু অংশে দেবী শ্রী বলা হয়); অন্য রূপটি তার স্বামী বিষ্ণুর মাধ্যমে পুরুষ রূপে ব্যাখ্যা করা হয়েছে। মেয়েলক্ষ্মী ক্ষমা করে দেয় এমনকি যখন অন্যায় করে সে অনুতপ্ত হয় না। অন্যদিকে পুরুষ বিষ্ণু তখনই ক্ষমা করে যখন অন্যায়কারী অনুতপ্ত হয়। হিন্দুধর্মে, লক্ষ্মী কর্তৃক অনুতাপ ছাড়াই যে নারী ক্ষমা প্রদান করা হয়েছে তা অনুতপ্ত হওয়ার পরে প্রদত্ত পুরুষালি ক্ষমা অপেক্ষা উচ্চতর এবং মহৎ। হিন্দু মহাকাব্য রামায়ণে, রাজা রামের স্ত্রী - সীতাকে প্রতীকীভাবে প্রশংসিত করা হয়েছে কাককে ক্ষমা করার জন্য যদিও এটি তার ক্ষতি করে। পরবর্তীতে মহাকাব্য রামায়ণে, লঙ্কায় অপহৃত হওয়ার সময় যারা তাকে হয়রানি করেছিল তাদের ক্ষমা করার জন্য তিনি আবার প্রশংসিত হয়েছেন। অন্যান্য অনেক হিন্দু কাহিনী অনুতাপের সাথে বা ছাড়াই ক্ষমা নিয়ে আলোচনা করে।
হিন্দু সাহিত্যের ব্যাপক বিতর্কে ক্ষমা ধারণাটি বিবেচিত হয়। কিছু হিন্দু গ্রন্থে, কিছু পাপ ও ইচ্ছাকৃত কাজকে স্বাভাবিকভাবেই ক্ষমার অযোগ্য বলে বিতর্ক করা হয়েছে; উদাহরণস্বরূপ, হত্যা এবং ধর্ষণ; এই প্রাচীন পণ্ডিতরা যুক্তি দেন যে কম্বল ক্ষমা প্রতিটি পরিস্থিতিতে নৈতিকভাবে ন্যায়সঙ্গত কিনা, এবং ক্ষমা অপরাধ, অসম্মান, সামাজিক বিশৃঙ্খলা এবং লোকেরা আপনাকে গুরুত্ব সহকারে না নেওয়ার জন্য উৎসাহিত করে কিনা। অন্যান্য প্রাচীন হিন্দু গ্রন্থগুলি হাইলাইট করে যে ক্ষমা পুনর্মিলনের মতো নয়।
হিন্দু ধর্মে ক্ষমা অগত্যা অপরাধীর সাথে পুনর্মিলনের প্রয়োজন হয় না, অথবা কিছু পরিস্থিতিতে পুনর্মিলনও বাতিল করে না। পরিবর্তে হিন্দু দর্শনে ক্ষমা করুণা, কোমল, দয়ালু এবং কারো বা অন্য কিছু দ্বারা সৃষ্ট ক্ষতি বা আঘাতকে ছেড়ে দেওয়া। নেতিবাচক চিন্তা থেকে নিজেকে মুক্ত করার জন্য ক্ষমা অপরিহার্য, এবং আনন্দদায়কভাবে একটি নৈতিক ও নৈতিক জীবন যাপনের উপর মনোযোগ দিতে সক্ষম হওয়া (ধর্মীয় জীবন)। সর্বোচ্চ আত্ম-উপলব্ধি অবস্থায়, ক্ষমা একজনের ব্যক্তিত্বের সারাংশ হয়ে ওঠে, যেখানে নির্যাতিত ব্যক্তি প্রভাবিত হয় না, আন্দোলন ছাড়াই, শিকারের মতো অনুভূতি ছাড়াই, ক্রোধ থেকে মুক্ত (অক্রোধী)।
"ক্ষমা একটি পুণ্য; ক্ষমা হল ত্যাগ; ক্ষমা হল বেদ; ক্ষমা হল শ্রুতি। ক্ষমা ভবিষ্যতের তপস্বী যোগ্যতা রক্ষা করে; ক্ষমা হল তপস্যা; ক্ষমা হল পবিত্রতা; এবং ক্ষমা দ্বারা এই যে মহাবিশ্ব একসাথে অনুষ্ঠিত হয়।"
"ন্যায়পরায়ণতা একটি সর্বোচ্চ কল্যাণ, ক্ষমা একটি সর্বোচ্চ শান্তি, জ্ঞান একটি সর্বোচ্চ পরিতৃপ্তি, এবং কল্যাণ, একক সুখ।"
"জনক জিজ্ঞাসা করলেন: "প্রভু, কীভাবে একজন প্রজ্ঞা অর্জন করেন? কীভাবে মুক্তি হয়?" অষ্টাবক্র উত্তর দিলেন: "হে প্রিয়, যদি তুমি মুক্তি চাও, তাহলে কল্পনাপ্রবণ আবেগকে বিষ হিসাবে পরিত্যাগ করো, ক্ষমা, নির্দোষতা, করুণা, তৃপ্তি এবং সত্যকে অমৃত হিসাবে গ্রহণ করো; (...)""
বৌদ্ধধর্ম
বৌদ্ধধর্ম মেটা (প্রেমময় দয়া), করুণা (সহানুভূতি), মুদিতা (সহানুভূতিশীল আনন্দ) এবং উপেখা (সমতা) এর ধারণার উপর অনেক গুরুত্ব দেয়, প্রথম স্থানে বিরক্তি এড়ানোর উপায় হিসাবে। এই প্রতিফলনগুলি পৃথিবীর দুঃখের প্রসঙ্গ বোঝার জন্য ব্যবহৃত হয়, আমাদের নিজের এবং অন্যদের দুঃখ দুটোই।
জৈনধর্ম
জৈনধর্মে ক্ষমা একটি প্রধান গুণ যা জৈনদের দ্বারা চাষ করা প্রয়োজন। ক্ষমাপন বা সর্বোচ্চ ক্ষমা ধর্মের দশটি বৈশিষ্ট্যের একটি অংশ। জৈন প্রার্থনায়, (প্রতীক্রমণ) জৈনরা বারবার বিভিন্ন প্রাণীর কাছে ক্ষমা প্রার্থনা করে - এমনকি একিন্ড্রিয়াস বা উদ্ভিদ এবং অণুজীবের মতো একক ইন্দ্রিয়যুক্ত প্রাণীর থেকেও যা তারা খাওয়ার সময় এবং রুটিন কাজ করার সময় ক্ষতিগ্রস্ত হতে পারে। ক্ষমা শব্দটি উচ্চারণ করে বলা হয়, মিচামি দুক্কাশ। মিচামি দুক্কাশ হল প্রাকৃত ভাষার শব্দগুচ্ছ যার আক্ষরিক অর্থ "যে সমস্ত মন্দ কাজ হয়েছে তা ফলহীন হতে পারে।" সংবতসারীর সময় - জৈন উৎসব পরিউশনের শেষ দিন - জৈনরা প্রতিক্ষণের পর মিচামি দুক্কাদম শব্দটি উচ্চারণ করে। আচারের বিষয় হিসাবে, তারা ব্যক্তিগতভাবে তাদের বন্ধু এবং আত্মীয়দের ক্ষমা প্রার্থনা করে তাদের ক্ষমা প্রার্থনা করে। কোন ব্যক্তিগত ঝগড়া বা বিবাদ সাম্বতসারীর বাইরে বহন করা যাবে না, এবং বহিরাগত বন্ধু এবং আত্মীয়দের কাছে তাদের ক্ষমা চেয়ে চিঠি এবং টেলিফোন কল করা হয়।
প্রতিক্ষণে নিম্নলিখিত প্রার্থনাও রয়েছে: খেমেমি স্যাভা-জেভ স্যাভি জীব খামন্তু আমি / মেটি মে স্যাভা-ভিসু, ভেরাস মেঝা না কেসাভি // (আমি সমস্ত প্রাণীর কাছে ক্ষমা চাই, সমস্ত প্রাণী আমাকে ক্ষমা করুক। সব প্রাণীর সাথে আমার বন্ধুত্ব এবং কারো সাথে শত্রুতা থাকতে পারে।)
জৈনরা তাদের দৈনন্দিন প্রার্থনায় এবং সমায়িকাতে, নিয়মিত কাজকর্মের সাথে জড়িত থাকার সময় সমস্ত প্রাণীর কাছে ক্ষমা চাওয়ার জন্য ইরিয়াভি সূত্র পাঠ করে: আপনি, হে সম্মানিত এক! স্বেচ্ছায় আমাকে অনুমতি দিন। আমি হাঁটার সময় আমার করা পাপ কাজ স্বীকার করতে চাই। আমি আপনার অনুমতি সম্মান করি। আমি সেগুলো স্বীকার করে পাপ কাজ থেকে নিজেকে মুক্ত করতে চাই। আমি সেই সমস্ত জীবের কাছে ক্ষমা প্রার্থনা করছি যা আমি হাঁটতে, আসা -যাওয়ার সময়, জীবিত প্রাণীর উপর দিয়ে বেড়ানোর সময়, বীজ, সবুজ ঘাস, শিশিরের ফোঁটা, পিঁপড়া পাহাড়, শ্যাওলা, জীবন্ত জল, জীবন্ত পৃথিবী, মাকড়সার জাল এবং অন্যান্যদের উপর অত্যাচার করেছি। আমি এই সমস্ত জীবের কাছ থেকে ক্ষমা চাই, তারা হোক - এক ইন্দ্রিয়, দুই ইন্দ্রিয়, তিন ইন্দ্রিয়, চার ইন্দ্রিয় বা পাঁচ ইন্দ্রিয়। যা আমি হয়তো লাথি মেরেছি, ধুলো দিয়ে ঢেকেছি, মাটিতে ঘষেছি, অন্যের সাথে ধাক্কা খেয়েছি, উল্টো হয়েছি, যন্ত্রণা দিয়েছি, ভয় পেয়েছি, এক জায়গা থেকে অন্য জায়গায় স্থানান্তরিত করেছি অথবা হত্যা করেছি এবং তাদের জীবন থেকে বঞ্চিত করেছি। (স্বীকার করে) আমি এই সমস্ত পাপ থেকে মুক্তি পেতে পারি।
জৈন গ্রন্থ ক্ষমা বিষয়ে মহাবীরের উদ্ধৃতি: প্রয়াস্কিট (অনুতাপ) অনুশীলনের মাধ্যমে, একটি আত্মা পাপ থেকে মুক্তি পায় এবং কোন লঙ্ঘন করে না; যে ব্যক্তি সঠিকভাবে প্রার্থনা চর্চা করে সে রাস্তা এবং রাস্তার পুরস্কার লাভ করে, সে ভাল আচরণের পুরস্কার জিতে নেয়। ক্ষমা প্রার্থনা করে সে মনের সুখ লাভ করে; এর ফলে তিনি সব ধরনের জীবের প্রতি এক ধরনের স্বভাব অর্জন করেন; এই ধরনের স্বভাবের দ্বারা তিনি চরিত্রের বিশুদ্ধতা এবং ভয় থেকে মুক্তি লাভ করেন।
- উত্তরাধ্যায়ন সূত্রে মহাবীর ২৯: ১৭-১৮
এমনকি সন্ন্যাসীদের মধ্যে আচরণবিধি অনুসারে সন্ন্যাসীদের সমস্ত লঙ্ঘনের জন্য ক্ষমা চাইতে হবে: যদি সন্ন্যাসী বা সন্ন্যাসীদের মধ্যে ঝগড়া বা বিবাদ বা মতবিরোধ দেখা দেয়, তবে তরুণ সন্ন্যাসীর উচিৎ ক্ষুদ্র ক্ষুদ্র ক্ষুদ্র ক্ষুদ্র যুবক সন্ন্যাসীর ক্ষমা প্রার্থনা করা। তাদের ক্ষমা করা উচিত এবং ক্ষমা চাওয়া উচিত, তুষ্ট করা এবং সন্তুষ্ট করা এবং সংযম ছাড়াই কথা বলা।তার জন্য যাকে তুষ্ট করা হয়, সেখানে সফলতা (নিয়ন্ত্রণে) থাকবে; তার জন্য যে খুশি হয় না, কোন সাফল্য হবে না; অতএব, একজনকে নিজেকে সন্তুষ্ট করা উচিত। 'কেন বলা হয়েছে, স্যার? শান্তি হলো সন্ন্যাসবাদের মূল কথা।
- কল্পসূত্র ৮:৫৯
থর: দ্য ডার্ক ওয়ার্ল্ড
থর: দ্য ডার্ক ওয়ার্ল্ড (Thor: The Dark World) হলো ২০১৩ সালে মুক্তিপ্রাপ্ত একটি আমেরিকান সুপারহিরো চলচ্চিত্র, যা মার্ভেল কমিক্সের থর চরিত্রের উপর ভিত্তি করে নির্মাণ করা হয়েছে। চলচ্চিত্রটি প্রযোজনা করে মার্ভেল স্টুডিওজ এবং পরিবেশনা করে ওয়াল্ট ডিজনি স্টুডিওজ মোশন পিকচার্স। এটি ২০১১ সালের থর চলচ্চিত্রের অনুবর্তী বা সিক্যুয়েল এবং মার্ভেল সিনেম্যাটিক ইউনিভার্সের (এমসিইউ) অষ্টম চলচ্চিত্র। চলচ্চিত্রটি পরিচালনা করেন অ্যালান টেইলর, চিত্রনাট্য রচনা করেন ক্রিস্টোফার ইয়স্ট এবং দ্বৈত লেখক দল ক্রিস্টোফার মার্কাস ও স্টিফেন ম্যাকফিলি। চলচ্চিত্রে ক্রিস হেমসওয়ার্থকে থর হিসেবে দেখানো হয়। ক্রিসের পাশাপাশি চলচ্চিত্রে অভিনয় করেন ন্যাটালি পোর্টম্যান, টম হিডেলস্টোন, অ্যান্থনি হপকিন্স, স্টেলান স্কার্সগার্ড, ইদ্রিস এলবা, ক্রিস্টোফার ইকলেস্টন, ক্যাট ডেনিংস, রে স্টিভেনসন, জ্যাকারি লেভি এবং রেন রুসো। থর: দ্য ডার্ক ওয়ার্ল্ড-এ, থর ডার্ক এলফদের কাছ থেকে নয়টি জগতকে বাঁচাতে লোকির সাথে দল গঠন করে লড়াই করেন। ডার্ক এলফদের নেতৃত্ব দেন প্রতিহিংসাপরায়ণ মালেকিথ, যিনি মহাবিশ্বকে অন্ধকারে নিমজ্জিত করতে বদ্ধপরিকর।
২০১১ সালের এপ্রিলে থর: দ্য ডার্ক ওয়ার্ল্ড চলচ্চিত্রের কাজ শুরু হয়, যখন প্রযোজক কেভিন ফাইগি দি অ্যাভেঞ্জার্স চলচ্চিত্রের সিক্যুয়েলের পরিকল্পনা ঘোষণা করেন। ২০১১ সালে জুলাইতে, থরের পরিচালক কেনেথ ব্রানাঘ প্রকল্প থেকে সরে আসেন।
পাকিস্তানের স্বাধীনতা দিবস
পাকিস্তানের স্বাধীনতা দিবস (ইয়ুম-ই আজাদী), পালিত হয় ১৪ আগস্ট তারিখে, এটি পাকিস্তানের একটি জাতীয় ছুটির দিন। ব্রিটিশ শাসনের অবসানের পর ১৯৪৭ সালের এই দিনে পাকিস্তান একটি সার্বভৌম দেশ হিসেবে আত্মপ্রকাশ করে। দক্ষিণ এশিয়ার উত্তর-পশ্চিমাঞ্চলের মুসলিম সংখ্যাগরিষ্ঠ অংশ গুলো নিয়ে আলাদা রাষ্ট্র গঠন করার জন্য পাকিস্তান আন্দোলনের মধ্য দিয়ে পাকিস্তানের আত্মপ্রকাশ ঘটে। আন্দোলনটি পরিচালনা করে নিখিল ভারত মুসলিম লীগ, যার নেতৃত্বে ছিলেন মুহাম্মদ আলী জিন্নাহ।
পটভূমি
পাকিস্তান গঠনকারী অঞ্চল গুলো উনিশ শতকের অধিকাংশ সময় জুড়ে ব্রিটিশ শাসনের অন্তর্ভুক্ত ছিলো। ইস্ট ইন্ডিয়া কোম্পানি ১৭ শতকে দক্ষিণ এশিয়ায় বাণিজ্য শুরু করে এবং ১৭৫৭ সালে পলাশীর যুদ্ধ জয়ের মাধ্যমে ভারতে কোম্পানি শাসন শুরু হয়। ১৮৫৭ সালের মহাবিদ্রোহের পরে ভারত শাসন আইন ১৮৫৮ অনুযায়ী ভারতীয় উপমহাদেশের অধিকাংশ অঞ্চলের শাসনভার ব্রিটিশ রাজ পরিবারের হাতে চলে যায়।
স্বাধীনতার দিন
১৪ ও ১৫ আগস্ট মধ্যরাতে শাসনক্ষমতা হস্তান্তর করা হয় এবং ভারত স্বাধীন আইন ১৯৪৭ অনুসারে ১৫ আগস্টকে ভারত ও পাকিস্তান উভয় দেশের স্বাধীনতা দিবস হিসেবে ঘোষণা করা হয়। আইনে বলা হয়; ""As from the fifteenth day of August, nineteen hundred and forty-seven, two independent Dominions shall be set up in India, to be known respectively as India and Pakistan.""
জাতির উদ্দেশ্যে দেয়া প্রথম সম্প্রচারে জিন্নাহ বলেন; ""August 15 is the birthday of the independent and sovereign state of Pakistan. It marks the fulfilment of the destiny of the Muslim nation which made great sacrifices in the past few years to have its homeland.""
১৯৪৮ সালের জুলাইতে দেশটির প্রথম স্মারক ডাকটিকিট উন্মোচন করা হয়, সেখানেও ১৫ আগস্ট ১৯৪৭ তারিখটিকে স্বাধীনতা দিবস হিসেবে উল্ল্যেখ করা হয়। তবে পরবর্তী বছর হতে ১৪ আগস্ট তারিখটি স্বাধীনতা দিবস হিসেবে পালিত হতে থাকে। ১৯৪৭ সালের ১৪-১৫ তারিখ রাতটি ছিলো ২৭ রমজান ১৩৬৬ হিজরি, এই রাতটিকে মুসলমানগন পবিত্র রজনী হিসেবে বিবেচনা করেন।
উদ্‌যাপন
স্বাধীনতা দিবস পাকিস্তানে পালিত ছয়টি ছুটির দিনের মধ্যে একটি এবং এটি সারা দেশব্যাপী উদযাপিত হয়। স্বাধীনতা দিবস উদ্‌যাপনের প্রস্তুতি এবং পরিকল্পনা চূড়ান্ত করার জন্য প্রাদেশিক সরকার গুলো বিভিন্ন প্রদেশের রাজধানীতে সভা করে। এসকল সভায় সরকারী কর্মকর্তা, কূটনীতিবিদ এবং রাজনৈতিকবৃন্দ অংশগ্রহণ করেন। আগস্ট মাসের শুরু থেকেই দেশের বিভিন্ন স্থানে বিশেষ দোকান এবং স্টল গড়ে ওঠে; এসকল দোকানে জাতীয় পতাকা, ব্যানার, পোস্টার, জাতীয় বীরদের ছবি প্রভৃতি বিক্রয় করা হয়। যানবাহন, ব্যক্তিগত ভবন, বাসা-বাড়ি এবং রাস্তাগুলো জাতীয় পতাকা দ্বারা সজ্জিত করা হয়। বিভিন্ন সংগঠন, শিক্ষা প্রতিষ্ঠান এবং সরকারী বিভাগ সমূহ স্বাধীনতা দিবস উপলক্ষে সেমিনার, ক্রীড়াপ্রতিযোগিতা এবং সামাজিক ও সাংস্কৃতিক কর্মকাণ্ড পরিচালনা করে। করাচিতে এই দিন উদ্‌যাপনের জন্য জিন্নাহর সমাধির পথ পরিষ্কার ও প্রস্তুত করা হয়।
লামা (দ্ব্যর্থতা নিরসন)
লামা বলতে বোঝানো হতে পারে -
গ্যালারি (ম্যাগাজিন)
গ্যালারি ম্যাগনা পাবলিশিং গ্রুপ দ্বারা প্রকাশিত একটি প্রাপ্তবয়স্ক যৌন ম্যাগাজিন। এটি ১৯৭০ এর দশকে প্লেবয় ম্যাগাজিন প্যাটার্নে উদ্ভূত আরও জনপ্রিয় "স্কিন" ম্যাগাজিনগুলির মধ্যে একটি।
কাত্তারা অবতল
কাত্তারা অবতল (Qattara Depression) উত্তর-পূর্ব সাহারা তথা লিবীয় মরুভূমির একাংশ যা উত্তর-পশ্চিম মিশরে অবস্থিত। এটি লবণ হ্রদ ও জলাভূমিতে পূর্ণ একটি বিরাট বালুময় এলাকা। এর মোট আয়তন প্রায় ১৮ হাজার বর্গকিলোমিটার। এর ভেতর দিয়ে কোন যানবাহন চলাচল করতে পারে না। অবতল এই এলাকাটি সমুদ্র সমতল থেকে ১৩৩ মিটার নিচে অবস্থিত। এখানে আফ্রিকার ২য় গভীরতম বিন্দু অবস্থিত।
জামালপুর ইউনিয়ন, জয়পুরহাট সদর
জামালপুর ইউনিয়ন বাংলাদেশের রাজশাহী বিভাগের জয়পুরহাট জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
উল্লেখযোগ্য ব্যক্তিত্ব
বর্তমান চেয়ারম্যান জনাব হাসানুজ্জামান মিঠু !ক্রমিক !নাম !মেয়াদ
হিমুর রূপালী রাত্রি
নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম।  হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর রূপালী রাত্রি ৮ম।
হিমুর রূপালী রাত্রি বইটি ১৯৯৮ সালের অক্টোবর মাসে প্রকাশিত হয়। জ্ঞানকোষ প্রকাশনী থেকে বইটি বের হয়।
নাচোল এশিয়ান স্কুল এন্ড কলেজ
এশিয়ান স্কুল এন্ড কলেজ রাজশাহী শহরে প্রতিষ্ঠিত একটি শিক্ষা প্রতিষ্ঠান। এটি ২০০৮ সালে প্রতিষ্ঠিত হয়। এটি রাজশাহী শিক্ষা বোর্ডের স্বনামধন্য ১০ টি শিক্ষা প্রতিষ্ঠানের মধ্যে একটি প্রতিষ্ঠান। স্কুলটির প্রতিষ্ঠাতা মো: ইসাহাক আলি। যার নেতৃত্বে এই স্কুল বর্তমানে খ্যাত রাজশাহীর বুকে ২০১৭ সালের জেএসসি পরীক্ষার ফলাফল চমক লাগিয়ে দেই ১৩০জন পরীক্ষার্থীর মধ্যে ১২৩জন জিপিএ ৫ পায়। বর্তমানে চাঁপাইনবাবগঞ্জে একটি বেসরকারি স্কুল প্রতিষ্ঠান।
কৃতিত্ব
প্রধান কৃতিত্ব ব্যক্তিগনের নাম :
ইতিহাস
২০০০ সালের দিকে মো ইসাহাক মন্ডল রাজশাহীর সানডায়াল কোচিং সেন্টারের একটি শাখা পরিচালনা করেন নাচোল উপজেলাতে। পরে তিনি সহ কয়েকটি কৃতি শিক্ষক বিন্দুদের নিয়ে একটি বেসরকারী শিক্ষা প্রতিষ্ঠান খোলেন যার নাম দেওয়া হয় "নাচোল এশিয়ান স্কুল এন্ড কলেজ", পরবর্তীতে নাচোল উঠিয়ে দিয়ে শুধু এশিয়ান স্কুল এন্ড কলেজ রাখা হয়েছে । বর্তমানে জেলার শ্রেষ্ঠ এবং রাজশাহী শিক্ষা বোর্ডের স্বনামধন্য স্কুল প্রতিষ্ঠানে পরিণত হয়েছে ।
শাখাসমূহ
এশিয়ান স্কুল এন্ড কলেজের অধ্যক্ষ ও অগ্রাধিকারী ইসাহাক আলি শীঘ্রই অত্র স্কুলের শাখা ও এশিয়ান পরিবার গঠনের পরিকল্পনা গ্রহণ করেন ।
২০১৬–১৭ উয়েফা চ্যাম্পিয়নস লিগ
২০১৬–১৭ উয়েফা চ্যাম্পিয়নস লিগ উয়েফা কর্তৃক ইউরোপের প্রিমিয়ার ক্লাবগুলোর মধ্যে আয়োজিত ৬২তম ফুটবল টুর্নামেন্ট এবং ইউরোপিয়ান চ্যাম্পিয়ন ক্লাবস' কাপ থেকে উয়েফা চ্যাম্পিয়নস লিগে নামকরণের পর ২৫তম মৌসুম ছিল।
ওয়েলসের কার্ডিফের মিলেনিয়াম স্টেডিয়ামে ইয়ুভেন্তুস এবং রিয়াল মাদ্রিদের মধ্যে ফাইনাল খেলা অনুষ্ঠিত হয়েছিল। ১৯৯৮ সালের ফাইনাল খেলায় মুখোমুখি হওয়ার পর, দ্বিতীয়বারের মতো এই প্রতিযোগিতার শিরোপা নির্ধারণী ম্যাচে একে অপরের মুখোমুখি হয়েছিল। রিয়াল মাদ্রিদ, বর্তমান চ্যাম্পিয়ন, জুভেন্টাসকে ৪–১ গোলে হারিয়ে ১২তম শিরোপা জয়লাভ করেছিল। এই জয়ের মধ্য দিয়ে, রিয়াল মাদ্রিদ চ্যাম্পিয়নস লিগ যুগে এবং ১৯৯০ সালে মিলানের পর প্রথম দল হিসেবে টানা দুইবার শিরোপা জয়লাভ করেছিল
বিজয়ী হিসেবে, রিয়াল মাদ্রিদ সংযুক্ত আরব আমিরাতে ২০১৭ ফিফা ক্লাব বিশ্বকাপে উয়েফার প্রতিনিধি হিসেবে উত্তীর্ণ হয়েছিল এবং ২০১৭ উয়েফা সুপার কাপে, ২০১৬–১৭ উয়েফা ইউরোপা লিগের বিজয়ী দল ম্যানচেস্টার ইউনাইটেডের বিরুদ্ধে খেলার যোগ্যতা অর্জন করেছিল।
সর্বোচ্চ গোলদাতা
উৎস:
শান্তিনিকেতন এক্সপ্রেস
১২৩৩৭ / ১২৩৩৮ শান্তিনিকেতন এক্সপ্রেস হল ভারতীয় রেলওয়ের একটি অতি দ্রুতগামী ট্রেন যেটি ভারতের পশ্চিমবঙ্গের হাওড়া রেলওয়ে স্টেশন ও বোলপুর রেলওয়ে স্টেশনকে সংযুক্ত করেছে। ট্রেনটিকে বর্তমানে ১২৩৩৭/১২৩৩৮ নম্বরে দৈনিক চলাচল করানো হয়।
রেলপথ ও হল্ট
ট্রেনটি যেসমস্ত গুরুত্বপূর্ণ স্টেশনে থামে সেগুলি নিম্নে প্রদত্ত:
কোচ সংযুক্তি
ট্রেনটিতে LHB রেক রয়েছে। ট্রেনটি ১৮ টি কোচ নিয়ে গঠিত:
রেক শেয়ারিং
ট্রেনটি অগ্নিবীণা এক্সপ্রেস ও কোলফিল্ড এক্সপ্রেসের সাথে রেক ভাগ করে।
অদৃশ্যকরণ (জ্যোতির্বিজ্ঞান)
জ্যোতির্বিজ্ঞানের পরিভাষায় অদৃশ্যকরণ (Occultation অকাল্টেশন্‌) হল এক ধরনের গ্রহণ। যখন গ্রহণকারী বস্তুর আপাত আকার গ্রহণকৃত বস্তুটির আপাত আকারের চেয়ে অনেক বড়ো হয়, তবে সেই ঘটনাকে জ্যোতির্বিজ্ঞানের বিশেষ পরিভাষায় "অদৃশ্যকরণ" (occultation অকাল্টেশন) বলে। যেমন - চাঁদের পেছনে দূরের কোন তারা, নীহারিকা বা গ্রহের সম্পূর্ণ ঢাকা পড়ে যাওয়া (চান্দ্র অদৃশ্যকরণ)। কোন প্রাকৃতিক বা কৃত্রিম উপগ্রহের কিংবা অনুসন্ধানী মহাকাশযানের সৌরজগৎের কোন খ-বস্তুর পেছনে সম্পূর্ণ ঢাকা পড়ে যাওয়াও অদৃশ্যকরণ। বিভিন্ন সময় গ্রহাণুর কারণে অন্য তারা বা বৃহস্পতি গ্রহের কারণে এর উপগ্রহসমূহ অদৃশ্য হয়ে যায়।
কিশোরগঞ্জ পল্লী বিদ্যুৎ সমিতি
কিশোরগঞ্জ পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। কিশোরগঞ্জ পল্লী বিদ্যুৎ সমিতি ঢাকা বিভাগের কিশোরগঞ্জ জেলায় ০৭টি জোনাল অফিস, ০২টি সাব-জোনাল অফিস এবং ০৫ টি এরিয়া অফিসের মাধ্যমে বিদ্যুৎ সেবা প্রদান করে থাকে। কিশোরগঞ্জ পল্লী বিদ্যুৎ সমিতি নিবন্ধিত হয় ২৫ ফেব্রুয়ারি, ১৯৮৯ সালে এবং বানিজ্যিকভাবে বিদ্যুতায়িত হয় ০৩ মার্চ, ১৯৯০ সালে।
ইতিহাস
কিশোরগঞ্জ পল্লী বিদ্যুৎ সমিতি এর যাত্রা শুরু হয় ১৯৮৯ সালে। এ সমিতির অধীনে কিশোরগঞ্জ জেলা, ময়মনসিংহ জেলা আংশিক, ১২টি উপজেলা, ১০২টি ইউনিয়ন ও ১৬৮২টি গ্রাম রয়েছে। এর সদর দপ্তর কিশোরগঞ্জ জেলার মুকসেদপুরে অবস্থিত।
জোনাল অফিস সমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
কিশোরগঞ্জ পল্লী বিদ্যুৎ সমিতির ৬,৬৪,৭৬৬ জন বিভিন্ন গ্রাহক রয়েছে।
রোড আইল্যান্ডে নারীদের ভোটাধিকার
এমনকি রোড আইল্যান্ডে নারীদের ভোটাধিকার এর প্রচেষ্টা শুরু হওয়ার আগেই, ডর বিদ্রোহের সময় নারীরা সমান পুরুষ ভোটাধিকারের জন্য লড়াই করছিল। নারীরা ডোরাইটের উদ্দেশ্যে অর্থ সংগ্রহ করেছিল, রাজনৈতিক পদক্ষেপ নিয়েছিল এবং নির্বাসনে থাকা বিদ্রোহের সদস্যদের অবহিত করেছিল। একজন বিলোপবাদী পলিনা রাইট ডেভিস নিউ ইংল্যান্ডে নারীদের অধিকার সম্মেলনে সভাপতিত্ব করেন ও অংশ নেন এবং পরে, এলিজাবেথ বাফাম চেসের সাথে ১৮৬৮ সালে রোড আইল্যান্ড উইমেনস সাফ্রেজ অ্যাসোসিয়েশন (রিবসা) প্রতিষ্ঠা করেন। এই দলটি নারীদের ভোটাধিকার প্রদানের জন্য রাজ্যের সংবিধানে একটি সংশোধনীর জন্য রোড আইল্যান্ড সাধারণ পরিষদের কাছে আবেদন করেছিল। বহু বছর ধরে রিবসা ছিল রোড আইল্যান্ডে নারীদের ভোটাধিকার প্রদানকারী প্রধান দল। ১৮৮৭ সালে একটি ভোটার গণভোটের জন্য অঙ্গরাজ্যের সংবিধানে একটি নারী ভোটাধিকার সংশোধনী আনা হয়েছিল। ১৮৮৭ সালের ৬ এপ্রিল ভোটটি সিদ্ধান্তমূলকভাবে নারীদের ভোটাধিকারের বিরুদ্ধে ছিল।
রোড আইল্যান্ডে মহিলাদের ভোটাধিকার প্রচেষ্টা বিপত্তি সত্ত্বেও লড়াই চালিয়ে যায়। ভোটাধিকার আন্দোলন আলভা বেলমন্টের কাছ থেকে আরও প্রচার লাভ করেছিল, যিনি ১৯০৯ সালে তার মার্বেল হাউস ম্যানশনে একটি ভালভাবে উপস্থিত বক্তৃতা অনুষ্ঠানের আয়োজন করেছিলেন। বেলমন্ট, যিনি অ্যালিস পলের কাজের জন্য অর্থায়ন করেছিলেন, রাষ্ট্রপতি উড্রো উইলসন এবং কংগ্রেসের কাছে একটি পিটিশন দেওয়ার জন্য ১৯১৫ সালের ক্রস-কান্ট্রি যাত্রা শুরু করতে সহায়তা করেছিলেন। পরিচালনা ও সেই যাত্রায় মেকানিক হিসাবে কাজ করছিল রোড আইল্যান্ডের দুই সুইডিশ-আমেরিকান ভোটাধিকারী। ১৯১৩ সালে, বার্থা জি হিগিন্সের অনুরোধে, রোড আইল্যান্ড ইউনিয়ন রঙিন নারী ক্লাব অঙ্গরাজ্যে নারীদের ভোটাধিকার সমর্থন করার জন্য বৃহত্তম নারী দলে পরিণত হয়। ১৯১৫ সালে ভোটাধিকার সমর্থক গভর্নর রবার্ট লিভিংস্টন বেকম্যান একটি রাষ্ট্রপতির ভোটাধিকার বিল পাস করার প্রচেষ্টা শুরু করতে সহায়তা করেছিলেন।
টেড অ্যালেন
thumb| এডওয়ার্ড অ্যালেন (জন্ম ২০ মে, ১৯৬৫) একজন আমেরিকান লেখক এবং টেলিভিশন ব্যক্তিত্ব। তিনি ব্রাভো নেটওয়ার্কের টেলিভিশন প্রোগ্রাম কুইয়ার আই- তে খাদ্য এবং ওয়াইন সংযোগকারী ছিলেন এবং ২০০৯ সালে এটি চালু হওয়ার পর থেকে কাপ করা টিভি রান্না প্রতিযোগিতার সিরিজের হোস্ট ছিলেন, পাশাপাশি কাটা জুনিয়র, যা ২০১৫ সালের মাঝামাঝি থেকে শুরু হয়েছিল। ১৩ এপ্রিল,২০১৪ এ, তিনি মূলত আমেরিকার সেরা কুক নামে পরিচিত আরেকটি ফুড নেটওয়ার্ক শোয়ের হোস্ট হন; এই শোটির একটি পুনরায় বিস্তৃত সংস্করণ, অল স্টার একাডেমি পুনর্বিবেচিত, যা ১ মার্চ ২০১৫ এ আত্মপ্রকাশ করেছিল। ২০১৫ সালের শুরুর দিকে, তিনি একটি চার-পর্ব বিশেষ ‘বেস্ট.ইভার উপস্থাপন করেছিলেন। যা আমেরিকাতে সেরা বার্গার, পিজ্জা, প্রাতঃরাশ এবং বারবিকিউর রান্নার অনুষ্ঠান হিসেবে খুব আলোচিত হয়েছিলো। এছাড়া তিনি এস্কায়ার ম্যাগাজিনের দু'টি কুকবুকের লেখক হিসেবে  দীর্ঘদিনের অবদান রাখছেন এবং তিনি নিয়মিত ফুড নেটওয়ার্ক শো দ্য বেস্ট থিং আই এভারটি এবং অন্যান্য টেলিভিশন রান্নার অনুষ্ঠানগুলিতে নিয়মিত উপস্থাপক।
প্রাথমিক ও শিক্ষা জীবন
অ্যালেন ১৯৮৩ সালে ইন্ডিয়ানার কার্মেলের কার্মেল হাই স্কুল থেকে স্নাতক ডিগ্রি অর্জন করেছিলেন এবং ২০১১ সালে তিনি স্কুলের অ্যালামনিয়াম হল অফ ফেমে ভর্তি হন। তিনি ১৯৮৭ সালে পারডিউ বিশ্ববিদ্যালয় থেকে মনোবিজ্ঞানে একটি ডিগ্রি অর্জন করেছিলেন। পরবর্তীকালে, তিনি পারডুয়ের ক্র্যানার্ট গ্র্যাজুয়েট স্কুল অফ ম্যানেজমেন্টে ভর্তি হন, তবে ইন্ডিয়ানা, জার্নাল অ্যান্ড কুরিয়ারের লাফায়েটে অনুলিপি সম্পাদক হিসাবে একটি চাকরি গ্রহণ করে পরবর্তীতে ছেড়ে দেন।
পরে তিনি নিউইয়র্ক বিশ্ববিদ্যালয়ের বিজ্ঞান ও পরিবেশগত প্রতিবেদন প্রোগ্রাম থেকে সাংবাদিকতায় এমএ অর্জন করে স্নাতক স্কুলে ফিরে আসেন। তারপরে তিনি শিকাগোতে চলে আসেন, যেখানে তিনি সম্প্রদায় সাপ্তাহিক সংবাদপত্রের একটি চেইন লার্নার নিউজপেপারের রিপোর্টার হিসাবে কাজ করেছিলেন। তিনি সেখানে রেস্তোঁরা "দ্য ফ্যামিডেড ফোর" নামে একটি বাই-উইকলি-গ্রুপ পর্যালোচনা দলের এক চতুর্থাংশ হিসাবে, ব্যারি রাইসের সাথে সমালোচনার সূচনা করেছিলেন,। তখন রাইস চেইনের বিনোদন সম্পাদক (বর্তমানে অ্যালেনের স্ত্রী ), যিনি  লার্নার ফুড সম্পাদক লেয়াহ এ. জেল্ডেসের সাথে ধারণাটি শুরু করেছিলেন। ।
এরপরে অ্যালেন শিকাগো ম্যাগাজিনের একজন ফ্রিল্যান্সার লেখক হয়েছিলেন এবং শেষ পর্যন্ত সিনিয়র সম্পাদক হিসাবে যুক্ত হন এবং প্রায়শই খাবার, মদ ও রন্ধনসম্পর্কিত বিশ্বের আলোকিতদের নিয়ে লেখেন। ১৯৯৭ সালে তিনি এস্কায়ারকে অবদানকারী সম্পাদক হিসাবে যোগ দিয়েছিলেন, যেখানে তিনি বৈশিষ্ট্য, খাবারের টুকরো এবং প্রোফাইল লিখেছিলেন এবং ম্যাগাজিনের জনপ্রিয় "থিংস অ্যান ম্যান নড নো" সিরিজটির সহ-রচনা করেছিলেন। তিনি জিকিউ, বন অ্যাপিটিট, ফুড অ্যান্ড ওয়াইন এবং এপিকিউরিয়াসের পক্ষেও লিখেছেন।
আনোয়ারুল হক শরীফ
আনোয়ারুল হক শরীফ একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের গণিত বিভাগের প্রাক্তন অধ্যাপক এবং ঢাকায় অবস্থিত বেসরকারি বিশ্ববিদ্যালয়, বাংলাদেশ ইউনিভার্সিটির (বিইউ) সাবেক উপাচার্য।
শিক্ষাজীবন
শরীফ ঢাকা বিশ্ববিদ্যালয়ের গণিত বিভাগ থেকে ১৯৬৪ সালে স্নাতক এবং ১৯৬৫ সালে স্নাতকোত্তর ডিগ্রি লাভ করেন। তিনি বেলজিয়ামের ব্রাসেলস ফ্রি ইউনিভার্সিটি থেকে ১৯৭০ সালে বিশুদ্ধ গণিতে পিএইচডি ডিগ্রি অর্জন করেন।
কর্মজীবন
আনোয়ারুল হক ১৯৭০ সালে ঢাকা বিশ্ববিদ্যালয়ের গণিত বিভাগে সহকারী অধ্যাপক হিসেবে যোগদান করেন। ১৯৭৫ সালে তিনি লিবিয়ার ত্রিপলির আল-ফাতাহ বিশ্ববিদ্যালয়ে যোগ দেন। সেখানে তিনি বাংলাদেশ কমিউনিটি স্কুল প্রতিষ্ঠা করেন। তিনি ১৯৮৭ সালে জাহাঙ্গীরনগর বিশ্ববিদ্যালয়ের গণিত বিভাগে সহযোগী অধ্যাপক হিসেবে শিক্ষকতা শুরু করেন।
কর্মজীবনে তিনি জাহাঙ্গীরনগর বিশ্ববিদ্যালয়ের সিনেট ও সিন্ডিকেট সদস্য, ডিন, হল প্রভোস্ট, শিক্ষক সমিতির সদস্যসহ বিভিন্ন গুরুত্বপূর্ণ দায়িত্ব পালন করেছেন। এছাড়া জাতীয় শিক্ষাক্রম ও পাঠ্যপুস্তক বোর্ডের অধীনে এইচএসসি শিক্ষার্থীদের পাঠ্যক্রম প্রণয়ন কমিটির সদস্য হিসেবেও দায়িত্ব পালনের অভিজ্ঞতা রয়েছে তার।
আনোয়ারুল হক শরীফ ২০১৭ থেকে ২০২১ সাল পর্যন্ত ঢাকায় অবস্থিত বেসরকারি বিশ্ববিদ্যালয়, বাংলাদেশ ইউনিভার্সিটির (বিইউ) উপাচার্য হিসেবে দায়িত্ব পালন করেন।
প্রকাশনা
দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।
সদস্যপদ
আনোয়ারুল হক ঢাকা বিশ্ববিদ্যালয়ের একজন রেজিস্টার্ড গ্র্যাজুয়েট। তিনি বাংলাদেশ গণিত সমিতিসহ বিভিন্ন পেশাজীবী সংগঠনের সদস্য।
স্তন সঙ্গম
ডান|থাম্ব|স্তন-সঙ্গমের একটি চিত্র
স্তন সঙ্গম হচ্ছে এমন একটি অনাভেদী যৌনক্রিয়া যেখানে নারী তার দুই স্তনের মাঝে পুরুষের শিশ্নকে চালনা করে যৌনকর্ম সম্পন্ন করে।
চর্চা
স্তন সঙ্গম বেশিরভাগ প্রাকৃতিকভাবে বড় স্তনের নারীদের জন্য উপযুক্ত, যখন ছোট স্তনের নারীদের উপরে থাকা বাঞ্ছনীয়। নারীদের ছোট স্তন, বড় স্তনের চেয়ে বেশি সংবেদনশীল হতে থাকে।
ঢাকা-১৩
ঢাকা-১৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৬নং আসন। এ সন আগে ছিল ঢাকা-৯ আসনের অন্তর্ভুক্ত।
সীমানা
ঢাকা-১৩ আসনটি ঢাকা শহরের ঢাকা উত্তর সিটি কর্পোরেশনের ২৮, ২৯, ৩০, ৩১, ৩২, ৩৩ ও ৩৪ নং ওয়ার্ড নিয়ে গঠিত।
২০১৪
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে জাহাঙ্গীর কবির নানক বিনা প্রতিদ্বন্দ্বিতায় নির্বাচিত হন।
বারাসাত স্টেডিয়াম
বারাসাত জেলা ক্রীড়া স্টেডিয়াম বা বিদ্যাসাগর ক্রীড়াঙ্গন পশ্চিমবঙ্গের উত্তর চব্বিশ পরগনা জেলার বারাসাত শহরে অবস্থিত একটি ফুটবল মাঠ। এটি মূলত সিএফএল এবং আই-লীগ ম্যাচের জন্য ব্যবহৃত হয়। এছাড়া এটি বিভিন্ন জেলা পর্যায়, রাজ্য পর্যায় ও প্রায়ই জাতীয় পর্যায়ের টুর্নামেন্টের জন্য ব্যবহৃত হয়। এই স্টেডিয়ামের দর্শক ধারণ ক্ষমতা ২২,০০০ জন। স্টেডিয়ামটিতে চারটি ফ্লাডলাইট টাওয়ার এবং বিভিন্ন শীতাতপ নিয়ন্ত্রিত ব্যবস্থা ও পোশাক পরিবর্তনের কক্ষ রয়েছে। স্টেডিয়ামের কৃত্রিম ঘাসের মাঠ ফিফা থেকে দুই তারকা রেটিং অর্জন করেছে। ২০১৪-১৫ মৌসুম থেকে স্টেডিয়ামটি আই লিগ ও সিএফএল-এ মোহনবাগান এসি ও ইস্টবেঙ্গলের ঘরোয়া ম্যাচ আয়োজন করে। ২০১৭ সালের যুব ফুটবল বিশ্বকাপের প্রস্ততি ম্যাচের মাঠ হিসাবে স্টেডিয়ামটি ব্যবহৃত হয়।
২০২০ সালে কোভিড-১৯ বা করোনা রোগে আক্রান্ত রুগীদের সেফ হোম প্রকল্পের অধীনে রাজ্য সরকার থেকে বারাসাত স্টেডিয়ামে রাখার ব্যবস্থা করা হয়।
গাম্বিয়া নদী
right|thumbnail|250px|নিকোলো-কোবা জাতীয় উদ্যান থেকে দৃশ্যমান গাম্বিয়া নদীগাম্বিয়া নদী পশ্চিম আফ্রিকার একটি নদী। এটি গিনির ফুতা জাল্লোন মালভূমিতে উৎপত্তি লাভ করে পশ্চিমদিকে সেনেগাল ও গাম্বিয়ার মধ্য দিয়ে প্রবাহিত হয়ে গাম্বিয়ার রাজধানী বাঞ্জুল তথা সেন্ট মেরী দ্বীপের কাছে একটি প্রশস্ত মোহনার মধ্য দিয়ে আটলান্টিক মহাসাগরে পতিত হয়েছে। মোহনায় একটি বালুচর থাকলেও ভাটার সময়েও এটি নৌপরিবহনে ব্যাঘাত সৃষ্টি করে না। উৎসস্থল থেকে মোহনা পর্যন্ত নদীটির সরলরৈখিক দূরত্ব প্রায় ৪৮০ কিলোমিটার। কিন্তু অত্যন্ত সর্পিল এই নদীর প্রকৃত দৈর্ঘ্য ১,১৩০ কিলোমিটার। জুন থেকে নভেম্বর মাস পর্যন্ত গাম্বিয়াতে বন্যা হয় এবং এসময় নদীমুখ থেকে ৪৪৩ কিলোমিটার অভ্যন্তরে অবস্থিত ব্যারাকোন্ডা জলপ্রপাতটি ছোট নৌকা চলাচলের উপযুক্ত হয়। বহুকাল যাবৎ গাম্বিয়া নদী গাম্বিয়ার প্রধান বাণিজ্যপথ ছিল। ১৪৪৬ সালে পর্তুগিজেরা প্রথম নদীটি আবিষ্কার করে এবং ১৪৫৫ সালে ভেনিসীয় নাবিক আলভিসে দে কা দা মোস্তো নদীটিতে প্রথম অভিযান চালান।
জিম ক্যারি
জেমস ইউজিন “জিম” ক্যারি (জন্ম জানুয়ারি ১৭, ১৯৬২), কানাডিয়ান বংশোদ্ভূত একজন মার্কিন অভিনেতা, কৌতুকাভিনেতা, চিত্রনাট্যকার ও প্রযোজক। ক্যারি ১৯৯০ সালে মার্কিন যুক্তরাষ্ট্রে তার স্কেচ হাস্যরসাত্মক টেলিভিশন ধারাবাহিক ইন লিভিং কালার দিয়ে পরিচিতি অর্জন করেন। তার প্রথমদিকের অভিনীত উল্লেখযোগ্য ছবির মধ্যে রয়েছে দি মাস্ক (১৯৯৪), এইস ভেঞ্চুরা: পেট ডিটেক্টিভ (১৯৯৪), ডাম্ব অ্যান্ড ডাম্বার (১৯৯৪), লায়ার লায়ার (১৯৯৭) প্রভৃতি। তিনি দ্য ট্রুম্যান শো (১৯৯৮) ও ম্যান অন দ্য মুন চলচ্চিত্র দিয়ে সমালোচকদের প্রশংসা অর্জন করেন এবং দুটি গোল্ডেন গ্লোব পুরস্কার লাভ করেন।
২০০০ সালের দিকে তিনি হাউ দ্য গ্রিঞ্চ স্টোল ক্রিসমাস ও হাস্যরসাত্মক মি, মাইসেলফ অ্যান্ড আইরিন (২০০০), ব্রুস অলমাইটি (২০০৩), ইটার্নাল সানশাইন অফ দ্য স্পটলেস মাইন্ড (২০০৪), লেমোনি স্নিকেট্‌স আ সিরিজ অফ আনফরচুনেট ইভেন্ট্‌স (২০০৪), ফান উইথ ডিক অ্যান্ড জেন (২০০৫), ইয়েস ম্যান (২০০৮), হরটন হিয়ার্স আহু! (২০০৮) এবং আ ক্রিসমান ক্যারল (২০০৯) এ অভিনয় করে আরও জনপ্রিয়তা অর্জন করেন। ইটার্নাল সানশাইন অফ দ্য স্পটলেস মাইন্ড ছবিতে অভিনয়ের জন্য তিনি শ্রেষ্ঠ অভিনেতার জন্য বাফটা পুরস্কারের মনোনয়ন লাভ করেন।
চকবরকত ইউনিয়ন
চকবরকত ইউনিয়ন বাংলাদেশের রাজশাহী বিভাগের জয়পুরহাট জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠানভূটিয়াপাড়া উচ্চ বিদ্যালয়
জনপ্রতিনিধি
বর্তমান চেয়ারম্যান- মোঃ শাহজাহান আলী
গুমলা জেলা
থাম্ব|গুমলা জেলার ক্ষেত পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি গুমলা জেলা৷ ১লা জ্যৈষ্ঠ ১৩৯০ বঙ্গাব্দে (১৬ই মে ১৯৮৩ খ্রিষ্টাব্দে) পুর্বতন রাঁচি জেলা ভেঙে গুমলা জেলা গঠন করা হয়৷ ১৬ই বৈশাখ ১৪০৮ বঙ্গাব্দে(৩০ এপ্রিল ২০০১ খ্রিষ্টাব্দ) আবার খন্ডিত করে উত্তর অংশ নিয়ে নতুন গুমলা জেলাটি গঠিত হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের অন্তর্গত৷ জেলাটির জেলাসদর গুমলা শহরে অবস্থিত এবং গুমলা মহকুমা, বাসিয়া মহকুমা ও চৈনপুর মহকুমা নিয়ে গঠিত৷
নামকরণ
বহুপুর্ব থেকেই গুমলা অঞ্চলটি মেলা ও হাটের জন্য পরিচিত৷ স্থানীয়দের মতে দুটি হিন্দী-সংস্কৃৃত শব্দ 'গো' এবং 'মেলা' থেকেই গুমলা নামটি এসেছে৷ অপরদিকে, মুন্ডারি ভাষাতে চাল প্রস্তুতিকরণ প্রক্রিয়াকে 'গুমলা' বলা হয়৷
অবস্থান
জেলাটির আয়তন ৫৩৬০ বর্গ কিমি৷ রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷ জেলার আয়তনের অনুপাত ঝাড়খণ্ড রাজ্যের ৬.৭৩%৷
ভাষা
গুমলা জেলায় প্রচলিত ভাষাসমূহের পাইচিত্র তালিকা নিম্নরূপ -
জনসংখ্যার উপাত্ত
মোট জনসংখ্যা ৮৩২৪৪৭(২০০১ জনগণনা) ও ১০২৫২১৩(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১৬তম৷ ঝাড়খণ্ড রাজ্যের ৩.১১% লোক গুমলা জেলাতে বাস করেন৷ জেলার জনঘনত্ব ২০০১ সালে ১৫৫ ছিলো এবং ২০১১ সালে তা বৃদ্ধি পেয়ে ১৯১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৩.১৬%, যা ১৯৯১-২০১১ সালের ১৭.৬৫% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৯৩(সমগ্র) এবং শিশু(০-৬ বৎ) লিঙ্গানুপাত ৯৬৩৷
শিক্ষা
জেলাটির স্বাক্ষরতা হার ৫০.৯৪%(২০০১) তথা ৬৫.৭৩%(২০১১)৷ পুরুষ স্বাক্ষরতার হার ৬৩.৩৬%(২০০১) তথা ৭৫.৫৫%(২০১১)৷ নারী স্বাক্ষরতার হার ৩৮.৪০%(২০০১) তথা ৫৫.৯০% (২০১১)৷ জেলাটিতে শিশুর অনুপাত সমগ্র জনসংখ্যার ১৬.৬৭%৷
সমালোচনামূলক যুক্তিবাদ
সমালোচনামূলক যুক্তিবাদ (ইংরেজি Critical rationalism) বলতে দার্শনিক কার্ল পপার উত্থাপিত একটি জ্ঞানতাত্ত্বিক দর্শনকে বোঝায়, যার ভিত্তি বক্তব্যটি হল এই যে: যদিও জ্ঞাত তথ্যসমূহ থেকে কোনও বিবৃতিতে যৌক্তিকভাবে উপনীত হওয়া সম্ভব না হয়, তারপরেও বিবৃতিটিকে যৌক্তিকভাবে মিথ্যা প্রতিপন্ন করা সম্ভব হতে পারে। ডেভিড হিউমকে অনুসরণ করে পপার সব ধরনের বিবর্ধনধর্মী (ampliative) আরোহী যুক্তিবিজ্ঞান (অর্থাৎ অবরোহী যুক্তিবিজ্ঞানের চেয়ে বেশি জ্ঞান প্রদান করতে পারে এমন কোনও যুক্তিবিজ্ঞান) প্রত্যাখ্যান করেন। অন্য ভাষায়, যদি আমরা কোনও কিছুকে যৌক্তিকভাবে বিবৃত করতে না পারি, তাহলে আমাদেরকে অন্তত সেটিকে যৌক্তিকভাবে মিথ্যা প্রতিপন্ন করার চেষ্টা করা উচিত। এখান থেকেই পপার তাঁর মিথ্যা-প্রতিপাদনীয়তা মানদণ্ডের (falsifiability criterion) তত্ত্বটি লাভ করেন।
পপারের বহুসংখ্যক রচনায় সমালোচনামূলক যুক্তিবাদ আলোচিত হয়েছে। এদের মধ্যে আছে দ্য লজিক অভ সায়েন্টিফিক ডিসকভারি (The Logic of Scientific Discovery, "বৈজ্ঞানিক আবিষ্কারের যুক্তিবিজ্ঞান" ১৯৩৪/১৯৫৯), দি ওপেন সোসাইটি অ্যান্ড ইটস এনেমিস (The Open Society and its Enemies, "মুক্ত সমাজ ও তার শত্রুরা" ১৯৪৫), কনজেকচার্স অ্যান্ড রেফিউটেশনস (Conjectures and Refutations, "অনুমানসমূহ ও যুক্তিখণ্ডনসমূহ" ১৯৬৩), আনেন্ডেড কুয়েস্ট (Unended Quest, "অসমাপ্ত অনুসন্ধান", ১৯৭৬), এবং দ্য মিথ অভ দ্য ফ্রেমওয়ার্ক (The Myth of the Framework, "প্রসঙ্গকাঠামোর রূপকথা" ১৯৯৪)।
ফারহান ফারহান
ফারহান ফারহান (জন্ম: ২৪ অক্টোবর ১৯৯৬) একজন বাহরাইনি সাঁতারু । তিনি ২০১৬ গ্রীষ্মকালীন অলিম্পিকে পুরুষদের ৫০ মিটার ফ্রিস্টাইল ইভেন্টে প্রতিদ্বন্দ্বিতা করেন। কিন্তু তিনি সেমিফাইনালে যাওয়ার যোগ্যতা অর্জন করতে পারেননি। প্যারেড অফ নেশনসের সময় তিনি বাহরাইনের পতাকাবাহী ছিলেন।
শাহাবুদ্দিন আহমেদ (চিত্রশিল্পী)
একই নামের অন্যান্য ব্যক্তিবর্গের জন্য দেখুন শাহাবুদ্দিন আহমেদ (দ্ব্যর্থতা নিরসন)।
শাহাবুদ্দিন আহমেদ (জন্ম: ১১ সেপ্টেম্বর, ১৯৫০) বিংশ শতাব্দীর শেষভাবে আবির্ভূত একজন বিখ্যাত বাঙালী চিত্রশিল্পী। আধুনিক ঘরানার প্যারিস-প্রবাসী ফরাসী-বাঙালী এই শিল্পীর খ্যাতি ইয়োরোপে ছড়িয়ে পড়েছে। ১৯৯২ খ্রিষ্টাব্দে মাস্টার পেইন্টার্স অব কনটেম্পোরারী আর্টসের পঞ্চাশজনের একজন হিসেবে বার্সেলোনায় অলিম্পিয়াড অব আর্টস পদকে ভূষিত হন। ২০০০ খ্রিষ্টাব্দে বাংলাদেশ সরকার তাকে স্বাধীনতা পদকে ভূষিত করে। এছাড়া চিত্রকর্মে অসামান্য অবদানের জন্য ফ্রান্সের সর্বোচ্চ বেসামরিক সম্মাননা নাইট উপাধি পেয়েছেন।
শাহাবুদ্দিন, যিনি ১৯৭১-এর মুক্তিযুদ্ধে অংশ গ্রহণ করেছিলেন, তার চিত্রকলায় সংগ্রামী মানুষের প্রতিকৃতিতে দুর্দমনীয় শক্তি ও অপ্রতিরোধ্য গতির ইংগিতময় অভিব্যক্তির জন্য সুপরিচিত। তিনি মনে করেন, মানুষের মুক্তিযুদ্ধ অদ্যাবধি চলমান, এবং রং ও তুলির দ্বৈত অস্ত্র সহযোগে তিনি এ মুক্তিযুদ্ধে অংশগ্রহণ করে চলেছেন। সত্তুরের দশকের প্রারম্ভে বাংলাদেশে বিমূর্ত চিত্রকলার যে দুবোর্ধ্য পর্বের সূচনা হয়েছিল, তার সঙ্গে গাঁটছড়া না-বেঁধে তিনি নির্মাণ করেন স্বকীয় শৈলী যার ভিত্তিতে রয়েছে শারীরী প্রকাশভঙ্গী। তার এই চিত্রশৈলী বাংলাদেশের পরবর্তী প্রজন্মকে গভীরভাবে প্রভাবান্বিত করে।
প্রারম্ভিক জীবন
শিল্পী শাহাবুদ্দিন ১৯৬৮ সালে এস,এস,সি পাশ করেন ফরিদউদ্দিন উচ্চ বিদ্যালয় থেকে৷ তিনি ১৯৭৩ খ্রিস্টাব্দে ঢাকা বিশ্ববিদ্যালয়ের ফাইন আর্টসে পড়াশোনা করে বিএফএ ডিগ্রী অর্জন করেন। ঐ বছরই ছাত্র সংসদের সহ-সভাপতি পদে অধিষ্ঠিত ছিলেন। পরবর্তীতে ফ্রান্স সরকার হতে চারুকলায় বৃত্তিলাভ করে ১৯৭৪ খ্রিস্টাব্দ থেকে ১৯৮১ খ্রিস্টাব্দ পর্যন্ত ইকোল দে বোজার্ট চারু ও কারুকলা মহাবিদ্যালয়ে পড়াশোনা করে অদ্যাবধি প্যারিসে কর্মরত আছেন।
চিত্র প্রদর্শনী
দেশ-বিদেশের অনেক গ্যালারীতে তাঁর একক ও যৌথভাবে চিত্রকর্মের প্রদর্শনী হয়। তন্মধ্যে একক প্রদর্শনী হিসেবে -
যৌথ প্রদর্শনী হিসেবে -
শাহাবুদ্দিন আহমেদের বিভিন্ন চিত্রকর্ম বাংলাদেশ-সহ বুলগেরিয়া, তাইওয়ান, সুইজারল্যান্ড, ফ্রান্স, দক্ষিণ কোরিয়া, ফ্রান্সের বিভিন্ন প্রখ্যাত গ্যালারী, বিভিন্ন সরকারি ও বেসরকারী প্রতিষ্ঠানে সংরক্ষিত আছে।
মুক্তিযুদ্ধে অংশগ্রহণ
১৯৭১ সালে বাংলাদেশের মহান মুক্তিযুদ্ধে অংশগ্রহণ করেছেন শিল্পী সাহাবুদ্দিন আহমেদ। মুক্তিযুদ্ধে তিনি প্লাটুন কমান্ডার হিসেবে নেতৃত্ব দেন। সহযোদ্ধা হিসেবে তার সাথে ছিলেন - ঢাকার সাবেক মেয়র সাদেক হোসেন খোকা এবং পপ সম্রাট ও গুরু আজম খান। শেখ মুজিবুর রহমানের নির্দেশে বাংলাদেশের স্বাধীনতা সংগ্রামে মুক্তিযোদ্ধাদের প্রচণ্ড গতি, শক্তি, জীবন বাজি রেখে সম্মুখ রণাঙ্গনে অগ্রসর হবার কারণে তিনি তার ছবিতে গতিকে প্রাধান্য দেন বেশি। মুক্তিযুদ্ধের সময় তিনি গেরিলা দল ক্র্যাক প্লাটুনের একজন সদস্য ছিলেন।
পুরস্কার ও সম্মাননা
চারু ও কারুকলায় অসামান্য অবদানের স্বীকৃতিস্বরূপ দেশ-বিদেশে অনেক পুরস্কার লাভ করেন শিল্পী শাহাবুদ্দিন আহমেদ।
বিন্দুর ছেলে (২০০৬)
বিন্দুর ছেলে শরৎচন্দ্র চট্টোপাধ্যায়ের উপন্যাস অবলম্বনে মুশফিকুর রহমান গুলজার পরিচালিত মৌসুমী, ফেরদৌস, দিতি, হুমায়ূন ফরীদি অভিনীত ২০০৬ সালে একটি বাংলাদেশী বাংলা ভাষার সিনেমা ।
হিংলো নদী
হিংলো হল অজয় নদের একটি উপনদী যা ঝাড়খণ্ড থেকে উৎপন্ন হয়ে ভারতের পশ্চিমবঙ্গ রাজ্যের বীরভূম জেলায় অজয়ের সাথে মিলিত হয়েছে।
অববাহিকা
ঝাড়খণ্ড রাজ্যের সাঁওতাল পরগনা র জামতাড়ার নিকটবর্তী পর্বতশ্রেণী হতে উৎপন্ন হয়ে হিংলো নদী প্রায় অজয় নদের সমান্তরালে বয়ে এসে বীরভূম জেলা র ভানগড়ের কিছু পরেই পলাশডাঙা গ্রামের নিকট অজয় নদে পতিত হয়। এই নদী অববাহিকার মোট আয়তন ২০০৯ হেকটর (৪৯৬০ একর) সাধারণত বর্ষাকাল ছাড়া এতে জলের স্রোত থাকে না। এই নদীর তীরে হজরতপুর, ময়নাডল, জোফলাই ইত্যাদি প্রাচীন ও প্রসিদ্ধ গ্রামগুলি অবস্থিত।
যৌন-কামনা উদ্রেকারী স্তন্যদান
শরীরতত্ত্ব
স্তন, বিশেষ করে স্তনবৃন্ত, নারী ও পুরুষ উভয়েরই খুবই সংবেদনশীল কামস্থান। নারীর স্তন ও স্তনবৃন্ত উত্তেজিত করা মানব-যৌনতার প্রায় বিশ্বজনীন একটি দিক।
অনাকাঙ্খিত দুগ্ধ-প্রবাহ(galactorrhea) স্তনবৃন্ত উত্তেজিত করার ফলে হয়ে থাকে এবং স্বাভাবিক দুগ্ধ-উৎপাদন করা স্তনচোষার মাধ্যমেই সম্ভব। স্তনবৃন্ত-চোষণ স্তন ক্যান্সারের ঝুঁকি কমাতে উল্লেখযোগ্য ভূমিকা রাখে।
প্রেরণা
যেহেতু অধিকাংশ সংস্কৃতিতেই নারীর স্তন ও স্তনবৃন্ত সাধারণত যৌনকর্মের একটি গুরুত্বপূর্ণ অংশ হিসেবে বিবেচিত হয়, এটা অস্বাভাবিক নয় যে, দম্পতিরা স্তনবৃন্ত-চোষণ থেকে সত্যি সত্যি স্তন্যপান করতে পারে। নারী-রা নিজেরাই অনেক সময় এক নারী অন্য নারীর স্তন চুম্বন ও চোষণ করে থাকে এবং এর ফলে দুজনে একে অপরের স্তন পান করে। এটিকে নারী-রা নিজেদের মধ্যে একধরনের স্নেহ ও ভালোবাসা প্রদর্শনের অংশ হিসেবে মনে করে থাকেন।
উজ্জ্বলতা অপেক্ষক (জ্যোতির্বিজ্ঞান)
জ্যোতির্বিজ্ঞানে উজ্জ্বলতা অপেক্ষক প্রতি একক উজ্জ্বলতা ব্যবধানে তারা বা ছায়াপথের সংখ্যা প্রদাণ করে। ছায়াপথের জন্য জন্য যে অপেক্ষকটি ব্যবহৃত হয় তার নাম শেখটার উজ্জ্বলতা অপেক্ষক।
শেখটার উজ্জ্বলতা অপেক্ষক
১৯৭৪ সালে একটি বিখ্যাত গবেষণাপত্রে মার্কিন জ্যোতির্বিজ্ঞানী উইলিয়াম এইচ প্রেস এবং পল এল শেখটার এই অপেক্ষকটি প্রকাশ করেন। উজ্জ্বল ছায়াপথের তুলনায় ছোট এবং অনুজ্জ্বল ছায়াপথের সংখ্যা অনেক বেশি। L এবং \Delta L উজ্জ্বলতা ব্যবধানের মাঝে প্রতি ঘন মেগা পারসেকে কতটি ছায়াপথ আছে তা প্রকাশ করার জন্য শেখটার অপেক্ষক ব্যবহৃত হয়। এই ব্যবধিতে ছায়াপথের সংখ্যা নিম্নোক্ত সমীকরণের মাধ্যমে প্রকাশ করা যায়,